Իրավիճակային խնդիր

Փաստերը

1. ՀՀ ոստիկանության ՔԳՎ Երևան քաղաքի ՔՎ _________ քննչական բաժնի քննիչ Գ.Գևորգյանի կողմից 02.05.2014 թվականին ՀՀ քրեական օրենսգրքի 177-րդ հոդվածի 2-րդ մասի 2-րդ կետով հարուցվել և վարույթ է ընդունվել թիվ 1 քրեական գործը:
2. Նախաքննական մարմինը 02.05.2014 թվականին Վ.Մ.-ին ձերբակալել է, իսկ 03.05.2014 թվականին նրան մեղադրանք է առաջադրել ՀՀ քրեական օրենսգրքի 177-րդ հոդվածի 2-րդ մասի 2-րդ կետի հատկանիշներով, այն բանի համար, որ նա ուրիշի գույքի գաղտնի հափշտակություն կատարելու դիտավորությամբ 2014 թվականի ապրիլ ամսվա սկզբներին, հյուրընկալվելով իր քրոջ` Ս.Լ-ի Երևան քաղաքի _______________ հասցեում գտնվող բնակարանում, ննջասենյակում գտնվող Ս.Լ.-ի մահճակալի ներքևի հատվածում առկա պահարանից գաղտնի հափշտակել է Ս.Լ-ի ոսկյա զարդերը` 

2.1. մեկ հատ բաց դեղին գույնի ոսկուց կանացի ապարանջան (կոլյե) 20 գրամ քաշով 332.528 ՀՀ դրամին համարժեք 800 ԱՄՆ դոլար արժողությամբ մեկ հատ բաց դեղին գույնի ոսկուց կանացի թևնոց` 7 գրամ քաշով, 103.915  ՀՀ դրամին համարժեք 250 ԱՄՆ դոլար արժողությամբ, մեկ հատ կանացի ոսկյա թեփուկանման գործվածքով թևնոց` 15 գրամ քաշով, 249.396 ՀՀ դրամին համարժեք 600 ԱՄՆ դոլար արժողությամբ, մեկ հատ իտալական ոսկուց փախլավաձև գործվածքով կանացի թևնոց` 5 գրամ քաշով, 83.132 ՀՀ դրամին համարժեք 200 ԱՄՆ դոլար արժողությամբ, մեկ հատ կանացի օղակաձև գործվածքով ոսկյա վզնոց` 10 գրամ քաշով, 166.264 ՀՀ դրամին համարժեք 400 ԱՄՆ դոլար արժողությամբ, մեկ հատ կանացի ոսկյա, ադամանդե քարերով մատանու և ականջօղերի հավաքածու` ընդհանուր 15 գրամ քաշով և 249.396 ՀՀ դրամին համարժեք 600 ԱՄՆ դոլար արժողությամբ, մեկ հատ իտալական ոսկուց ադամանդե քարերով աստղիկաձև նախշերով կանացի մատանի` 5 գրամ քաշով, 62.349 ՀՀ դրամին համարժեք 150 ԱՄՆ դոլար արժողությամբ, մեկ հատ ծաղկի տեսքով ոսկյա կանացի մատանի` 10 գրամ քաշով, 831.320 ՀՀ դրամին համարժեք 2.000 ԱՄՆ դոլար արժողությամբ, Ս.Լ-ին պատճառելով խոշոր չափերի` ընդհանուր 2.078.300 ՀՀ դրամին համարժեք 5000 ԱՄՆ դոլարի գույքային վնաս: 
3. Դիմելով դատարան քննիչը միջնորդել է մեղադրյալ Վ.Մ.-ի նկատմամբ որպես խափանման միջոց կիրառել կալանավորումը երկու ամիս ժամկետով` պատճառաբանելով, որ վերջինս մեղադրվում է այնպիսի հանցագործություն կատարելու մեջ, որի  համար ազատազրկման ձևով նախատեսված  պատիժը մեկ տարուց ավելի է, ազատության մեջ մնալով վերջինս կարող է թաքնվել քննությունից, ինչպես նաև հաշվի առնելով նաև վերջինիս կողմից կատարված արարքի բնույթը և հասարակական վտանգավորությունը, ինչը հիմք է տալիս ենթադրելու, որ ազատության մեջ մնալով կարող է կատարել ՀՀ քրեական օրենսգրքով նախատեսված այլ արարք, բացի այդ` ազատության մեջ մնալով կարող է անօրինական ազդեցություն գործադրել դատավարության մասնակիցների նկատմամբ, ովքեր վերջինիս նկատմամբ տվել են մերկացնող ցուցմունքներ, մասնավորապես գործով տուժողի Ս.Լ-ի նկատմամբ, ով հանդիսանում է վերջինիս քույրը, ինչով էլ կխոչընդոտի մինչդատական վարույթում քրեական գործի քննությանը:	 

4. Դատական նիստի ժամանակ քննիչը միջնորդությունը պնդեց, խնդրեց այն բավարարել: 

5. Տուժողը նշեց, որ միջնորդության բավարարումը կամ մերժումը թողնում է դատարանի հայեցողությանը, միաժամանակ հայտնեց, որ իր եղբայրը գտնվելով ազատության մեջ չի կարող իր վրա որևէ կերպ անօրինական ազդեցություն գործադրել: Հայտնեց նաև, որ եղբայրը բնակվում է իր մայրիկի հետ, ով վատառողջ է ու խնամքի կարիք ունի:

6.  Մեղադրյալը խնդրեց միջնորդությունը մերժել, հայտնելով որ մնալով ազատության մեջ միջոցներ կձեռնարկի վնասը հատուցելու համար, խնդրեց հաշվի առնել իր խնամքին գտնվող 58 ամյա վատառողջ մոր առկայությունը: 

7. Մեղադրյալը նախկինում դատված չի եղել, ամուրի է, խնամքին տարեց մայրն է, չի աշխատում, ունի բարձրագույն կրթություն, ունի բնակության վայր Երևան քաղաքում:



Առաջադրանք. 

Ինչպիսի՞ն պետք է լինի դատարանի որոշումը՝ կալանավորման համար անհրաժեշտ հիմնավոր կասկածի և հիմքերի առկայության կամ բացակայության տեսանկյունից: Առաջադրանքը ճիշտ կատարելու համար անհրաժեշտ է ուսումնասիրել ՀՀ ՎԴ որոշումները՝ Վահրամ Գևորգյանի գործով (ԵԿԴ/0678/06/10)՝ 24.02.2011թ., Ասլան Ավետիսյանի գործով (ԱՎԴ-0022/06/08)` 31.10.2008թ., Տիգրան Վահրադյանի գործով (ԼԴ0197/06/08), 28.12.2008թ.., և տես Արամ Ճուղուրյանի գործով (ՎԲ-132/07)` 30.08.2007թ., այնուհետև՝ գրել այնպիսի դատական ակտ, որը կբավարարի Կոնվենցիայի և ՎԴ չափորոշիչներին:


Տրամադրվում է դատական որոշման ձևը:

Ո Ր Ո Շ ՈՒ Մ
Կալանավորումը որպես խափանման միջոց ընտրելու միջնորդությունը
քննության առնելու մասին


05 մայիսի 2014 թվական                                                                                ք.Երևան


Երևան քաղաքի _____________________________________վարչական շրջանների ընդհանուր իրավասության  դատարանը՝ դռնփակ դատական նիստում՝ նախագահությամբ դատավոր _____________-ի, քարտուղարությամբ ____________________-ի, մասնակցությամբ մեղադրյալ __________-ի, տուժող _______-ի, ՀՀ ոստիկանության ՔԳՎ Երևան քաղաքի ՔՎ _______ քննչական բաժնի քննիչ _______________-ի, քննության առնելով վերջինիս միջնորդությունը՝ մեղադրյալ ______ ________ ______________-ի /ծնված՝ __.__.____ թվականին, ազգությամբ ______, ___ քաղաքացի, ___________ կրթությամբ, ամուսնացած, խնամքին է տարեց մայրը, չդատված, չի աշխատում, ամուրի, բնակվում է՝ ք.Երևան, _____________ բնակարան հասցեում/ նկատմամբ կալանավորումը որպես խափանման միջոց ընտրելու մասին

Պ Ա Ր Զ Ե Ց

____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 
_____________________________________________________________________________ 

Լսելով քննիչի, մեղադրյալի և տուժողի բացատրությունները, ուսումնասիրելով ներկայացված նյութերը, դատարանը գտնում է, որ __________________________________________________________________________________________________________________________________________________________________________________________________________________________________________________________________________________________


Վերոգրյալի հիման վրա դատարանն արձանագրում է, որ ____________________________________________________________________________________________________________________________________________________________________________________________________

Առաջնորդվելով վերոգրյալ պատճառաբանությամբ և ղեկավարվելով <<Մարդու իրավունքների և հիմնարար ազատությունների պաշտպանության մաuին>> Եվրոպական կոնվենցիայի 5-րդ հոդվածի 3-րդ մաuով, ՀՀ Սահմանադրության 6-րդ հոդվածի 4-րդ մաuով, ՀՀ քրեական դատավարության օրենս•րքի 11-րդ, 135-137-րդ, 143-րդ, 285-286-րդ հոդվածներով դատարանը 

Ո Ր Ո Շ Ե Ց

ՀՀ ոստիկանության ՔԳՎ Երևան քաղաքի ՔՎ _______ քննչական բաժնի ավագ քննիչ ______-ի միջնորդությունը` Վ.Մ-ի նկատմամբ կալանավորումը որպես խափանման միջոց երկու ամիս ժամկետով ընտրելու վերաբերյալ, ________:
	Որոշումը կարող է բողոքարկվել ՀՀ քրեական վերաքննիչ դատարան հրապարակվելու պահից հնգօրյա ժամկետում:


    ԴԱՏԱՎՈՐ                                                 _______________

























Գ. Պատասխան 
[bookmark: _GoBack](ներկայացվում են որոշման միայն պատճառաբանական և վճռեց մասերը)


Լսելով քննիչի և մեղադրյալի բացատրությունները, ծանոթանալով ներկայացված նյութերին` դատարանը հաստատված է համարում մեղադրյալին մեղսագրված հանցանքի մեջ հիմնավոր կասկածի առկայությունը, սակայն միջնորդությունը ենթակա է մերժման հետևյալ պատճառաբանությամբ.

Դատարանը գտնում է, որ նախաքննական մարմնի պատճառաբանություններն այն մասին, որ ազատության մեջ մնալով Վ.Մ.-ն կարող է թաքնվել քննությունից, կատարել ՀՀ քրեական օրենսգրքով նախատեսված այլ արարք, անհիմն են ու հիմնված չեն ներկայացված նյութերից բխող ողջամիտ ենթադրությունների հիման վրա: ՀՀ վճռաբեկ դատարանն` իր 2008 թվականի հոկտեմբերի 31-ի թիվ ԱՎԴ-0022/06/08 որոշմամբ Ասլան Ավետիսյանի վերաբերյալ գործով որոշման 20-րդ կետում արտահայտել է հետևյալ դիքորոշումը` <<ՀՀ քրեական դատավարության օրենսգրքի 135-րդ հոդվածում թվարկված մեղադրյալի հավանական գործողությունների մասին հետևությունները, որոնք կարող են առաջ բերել անձի ազատության և անձնական անձեռնմխելիության հիմնական իրավունքի սահմանափակում, պետք է հիմնված լինեն գործի նյութերից բխող ողջամիտ ենթադրությունների վրա>>: Մինչդեռ տվյալ դեպքում քննիչի ենթադրությունները չեն արտահայտվել գործի նյութերից բխող փաստերի վերլուծությամբ, քննիչի միջնորդության մեջ չեն ներկայացվել, թե քրեական գործից բխող որ փաստերն են հիմք տվել քննիչին ենթադրել, որ առկա է ողջամիտ ենթադրություն, որ մեղադրյալը կարող է դիմել փախուստի, կամ խոչընդոտել գործի քննությանը կամ կատարել նոր հանցագործություն։ Քննիչի ենթադրությունները սահմանափակված են ՀՀ քրեական դատավարության օրենսգրքի համապասխան նորմի պարզ շարադրմամբ՝ առանց դրանց՝ փաստերի նկատմամբ վերլուծության ու կիրառության։ 
Ինչ վերաբերում է քննիչի այն պատճառաբանությանը, որ ազատության մեջ գտնվելու դեպքում մեղադրյալը հնարավորություն կունենա անօրինական ազդեցություն գործադրել տուժողի` իր քրոջ, նկատմամբ, ապա դատարանը այդ փաստարկը նույնպես անհիմն է համարում, քանի որ ներկայացված նյութերի համաձայն մեղադրյալը տվել է խոստովանական ցուցմունքներ և առաջադրված մեղադրանքում իրեն մեղավոր է ճանաչել, ուստի տուժողի նկատմամբ անօրինական ազդեցություն գործադրելը` նրա կողմից որոշակի ուղղվածությամբ տեղեկություններ տրամադրելու նպատակով անիմաստ է և դրա հիմքերը բացակայում են, ու հիմնված չեն գործով առկա փաստական տվյալների վրա: 
Քննիչը նաև հղում է կատարել առաջադրված մեղադրանքով նախատեսված ազատազրկման ձևով պատժի՝ 1 տարուց ավելի լինելու հանգամանքին որպես կալանքի հիմք։ Մինչդեռ, մեղադրանքի ծանրությունը չի կարող ինքնին կալանքի հիմք հանդիսանալ, յուրաքանչյուր դեպքում պետք է փաստերի հիման վրա հիմնավորել այն ողջամտի ենթադրությունը, որ մեղադրանքի ծանրությունը կարող է տվյալ դեպքում, քրեական գործի ողջ հանգամանքները հաշվի առնելով, դրդել մեղադրյալին դիմել փախուստի և խուսափել պատժից։ Հակառակ դեպքում ստացվում է, որ ազատազրկմամբ նախատեսված պատժի՝ մեկ տարուց ավել հանդիսանալու հանգամանքը պարտադիր կալանքի պայման է։ Մինչդեռ, պարտադիր կալանքի ցանկացած հիմք հակասում է Մարդու իրավոււնքների եվրոպական կոնվենցիայի 5-րդ հոդվածի առարկային։ Յուրաքանչյուր դեպքում կալանավորման հարցը պետք է լուծել ըստ անհրաժեշտության, այլ ոչ թե օրենքից կամ պրակտիկայց բխող կանխավարկածների, պարտադիր պահանջների ներքո։ 
Դատարանը գտնում է, որ սույն գործով նախաքննության մարմինը չի վկայակոչել փաստական հանգամանքներ, որոնք ունակ կլինեն ցույց տալու, թե առկա է մեղադրյալի փախուստի վտանգը, չեն մատնանշվել մեղադրյալի անձը բնութագրող այն առանձնահատկությունները, որոնք դատարանի կարծիքով կարող են հիմնավորել նրան ազատությունից զրկելու անհրաժեշտությունը: 
ՀՀ վճռաբեկ դատարանը կալանավորման՝ որպես խափանման միջոցի ընտրության հարցին անդրադարձել է նաև 2010 թվականի հուլիսի 23-ին  /Տարոն Հակոբի Պիրապյանի վերաբերյալ գործով ԱՐԴ1/0028/06/10 որոշման 12-րդ կետ/  և հղում կատարելով իր իսկ կողմից Ա.Ճուղուրյանի վերաբերյալ գործով որոշմանը` արձանագրել, որ այդ որոշման մեջ, վերլուծելով ՀՀ քրեական դատավարության օրենսգրքի 135-րդ հոդվածի 1-ին և 2-րդ մասերը, դիրքորոշում է հայտնել այն մասին, որ <<(…) կալանավորման կիրառման հիմքերն ունեն կանխատեսական, մոտավոր բնույթ, քանի որ ենթադրում են ապագային վերաբերող իրադարձություններ: Ընդ որում, այդ կանխատեսող գործողություններն անհրաժեշտ է հիմնավորել քրեական գործով ձեռք բերված որոշակի նյութերով, որով էլ վերջին հաշվով որոշվում է կալանավորման կիրառման հիմնավորվածությունը: 
ՀՀ քրեական դատավարության օրենսգրքի 135-րդ հոդվածում թվարկված մեղադրյալի հավանական գործողությունների մասին հետևությունները պետք է հիմնված լինեն գործի նյութերից բխող ողջամիտ կասկածների կամ ենթադրությունների վրա: Դա նշանակում է, որ կալանավորման կիրառման հիմքում բոլոր դեպքերում պետք է դրվեն որոշ փաստական տվյալներ: (…)>> (տես Արամ Ճուղուրյանի վերաբերյալ գործով Վճռաբեկ դատարանի 2007 թվականի օգոստոսի 30-ի թիվ ՎԲ-132/07 որոշումը):
Վ.Մ.-ի ազատության իրավունքի սահմանափակումը կհակասի նաև Մարդու իրավունքների եվրոպական դատարանի կողմից` Յաքսինն ու Սաժինն ընդդեմ Թուրքիայի /8 հունիսի 1995թ. կետ 52/ գործով արտահայտված դիրքորոշմանը` <<Դատարանն անշուշտ ոչ մի դեպքում թույլատրելի չի համարի որևէ դատական  որոշում, որը հիմնված կլինի ստանդարտ ձևակերպումների վրա, առանց արդարադատությունից թաքնվելու վտանգի առկայության պատճառների որևիցե պարզաբանման>>:
Հաշվի առնելով վերոգրյալը և այն, որ Վ.Մ.-ն մեղադրվում է միջին ծանրության հանցագործության կատարման մեջ, որի համար պատիժ է նախատեսված նաև տուգանքի ձևով, ունի մշտական բնակության վայր, դատված չի եղել, նրա խնամքին է գտնվում վատառողջ մայրը, դատարանը գտնում է, որ վերջինիս նկատմամբ կալանավորման կիրառումը կոնկրետ դեպքում անհամաչափ կսահմանափակի նրա ազատության իրավունքը: Բացի այդ մեղադրյալի անձնագիրը ըստ քննիչի հայտարարության գտնվում է քրեական գործում, ինչը նույնպես երաշխիք է, որ Վ.Մ.-ն չի կարող թաքնվել քրեական վարույթն իրականացնող մարմնից: 
Առաջնորդվելով վերոգրյալ պատճառաբանությամբ և ղեկավարվելով <<Մարդու իրավունքների և հիմնարար ազատությունների պաշտպանության մաuին>> Եվրոպական կոնվենցիայի 5-րդ հոդվածի 3-րդ մաuով, ՀՀ Սահմանադրության 6-րդ հոդվածի 4-րդ մաuով, ՀՀ քրեական դատավարության օրենսգրքի 11-րդ, 135-137-րդ, 143-րդ, 285-286-րդ հոդվածներով դատարանը 


Ո Ր Ո Շ Ե Ց

ՀՀ ոստիկանության ՔԳՎ Երևան քաղաքի ՔՎ _______ քննչական բաժնի ավագ քննիչ Գ.Գևորգյանի միջնորդությունը` Վ.Մ.-ի նկատմամբ կալանավորումը որպես խափանման միջոց երկու ամիս ժամկետով ընտրելու վերաբերյալ, մերժել:

Որոշումը կարող է բողոքարկվել ՀՀ քրեական վերաքննիչ դատարան հրապարակվելու պահից հնգօրյա ժամկետում:



    ԴԱՏԱՎՈՐ                                                 _______________


